CELEX: 62012FN0056
Language: mt
Date: 2012-05-22 00:00:00
Title: Kawża F-56/12: Rikors ippreżentat fit- 22 ta’ Mejju 2012 — ZZ vs Il-Kummissjoni

11.8.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 243/34
            
         Rikors ippreżentat fit-22 ta’ Mejju 2012 — ZZ vs Il-Kummissjoni
   (Kawża F-56/12)
   2012/C 243/58
   Lingwa tal-kawża: il-Ġermaniż
   
      Partijiet
   
   
      Rikorrent: ZZ (rappreżentant: EurAA Anwälte für Arbeitnehmer Rechtsanwaltsgesellschaft mbH, avukati)
   
      Konvenuta: Il-Kummissjoni Ewropea
   
      Suġġett
   
   Talba għall-annullament tad-deċiżjoni tal-Kummissjoni li ma jitħallsux kontribuzzjonijiet fir-rigward tar-rikorrent lill-istituzzjoni tal-assigurazzjoni għax-xjuħija Ġermaniża jew lil dik tal-Unjoni Ewropea wara tmiem il-kuntratt tiegħu u matul il-perijodu li fih huwa kien qiegħed u talba għall-inklużjoni tar-rikorrent fl-iskema ta’ pensjoni tal-Unjoni Ewropea jew għat-trasferiment tad-drittijiet għall-pensjoni tiegħu lill-istituzzjoni tal-assigurazzjoni għax-xjuħija Ġermaniża
   
      Talbiet tar-rikorrent
   
   
               —
            
            
               tannulla d-Deċiżjoni Nru R/813/11, tal-24.2.2012, tal-awtorità kompetenti għall-konklużjoni ta’ kuntratti ta’ xogħol tad-Direttorat Ġenerali tal-Kummissjoni Ewropea,
            
         
               —
            
            
               tikkundanna lill-konvenuta tinkludi lir-rikorrent, għall-perijodu mill-1.4.2008 sal-31.8.2009, fl-iskema ta’ pensjoni tax-xjuħija tal-uffiċjali u tal-membri tal-persunal l-oħra tal-Komunità Ewropea u tħallas il-kontribuzzjonijiet relatati,
            
         
               —
            
            
               sussidjarjament, tikkundanna lill-konvenuta tissottometti, quddiem l-istituzzjoni tal-assigurazzjoni għax-xjuħija Ġermaniża, għall-perijodu mill-1.4.2008 sal-31.8.2009, talba għall-assigurazzjoni a posteriori, u tħallas il-kontribuzzjonijiet relatati stabbiliti mil-liġi,
            
         
               —
            
            
               sussidjarjament, tiddikjara li l-konvenuta għandha tħallas lir-rikorrent, b’effett minn meta l-pensjoni tiġi likwidata, danni għal kumpens minħabba tnaqqis tal-pensjoni, u b’mod proporzjonali għal dan it-tnaqqis, għall-pensjoni li kien jirċievi r-rikorrent kieku tħallsu l-kontribuzzjonijiet bir-rata stabbilita mil-liġi lill-assigurazzjoni għax-xjuħija legali matul il-perijodu mill-1.4.2008 sal-31.8.2009.